《余自邑归唐溪袁仲素兄弟拉归宿次日苦留连偶》
宋代·陈著

家世厌风波，来居空翠窝。
山深秋意早，溪近夜声多。
似梦忽到此，欲留如病何。
眼前浑是趣，未得细吟哦。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。